Allen Robinson

**Allen Bernard Robinson II** (født 24. august 1993 i Detroit i Michigan) er en wide receiver i amerikansk fotball. Han ble draftet av Jacksonville Jaguars i andre runde av NFLs draft i 2014 og spilte for Jaguars i fire sesonger, med Chicago Bears i fire sesonger og Los Angeles Rams i én sesong. Han spilte college football ved Penn State.

## Tidlige år
Robinson ble født i Detroit. Han gikk på St. Mary's Preparatory hvor han spilte amerikansk fotball, og ledet Eaglets til delstatsmesterskapet for Division 3 i sitt år som senior. Han var lagkamerat med tidligere quarterback ved Penn State Rob Bolden. I tillegg til fotball var Robinson med på St Mary's Preparatorys friidrettslag. Robinson valgte Penn State den 29. november 2010 etter å ha blitt rekruttert av Penn States assistenttrener Ron Vanderlinden. Han fikk også tilbud fra Minnesota, Buffalo og Toledo.

## Karriere i college
### 2011-sesongen
Robinson spilte i 12 kamper og tok imot tre pasninger for 29 yards i sitt år som freshamn i 2011 under hovedtrener Joe Paterno. Den 10. september 2011 tok han imot sin første pasning i college for 12 yards da de tapte 27–11 mot #3 Alabama. Han hadde sin første start mot #15 Wisconsin på bortebane.

### 2012-sesongen
Etter å ha mistet Justin Brown, som gikk til Oklahoma, Devon Smith, som gikk til Marshall og Curtis Drake, som ble kuttet etter brudd på lagets regler, ble Robinson designert som lagets første wide receiver i 2012 under den nye hovedtreneren Bill O'Brien.

Robinson jobbet godt med O'Brien og quarterback Matt McGloin, og tok imot ni pasninger for 97 yards i sesongåpningen hvor de tapte 24–14 mot Bobcats den 1. september. Uken etter, den 8. september, tok han imot 10 pasninger for 89 yards og én touchdown, hans første i college, da de tapte 17–16 mot Virginia. I den første kampen etter at Shawney Kersey forlot laget, fikk Robinson fem pasninger for 136 yards og tre touchdowns da de slo Navy 34–7. Etter kampen uttalte Stan Hixon, assisterende hovedtrener og wide receivers coach, ""Obviously he's made a big improvement from the spring, and from the spring we saw that he has potential to be a really good receiver. Each and every day, he's getting better and better at running routes, coming out of routes, and also, a much better job catching the ball in his hands. He has done a good job getting separation in certain routes, like we ask him to do, and he's been a really good student of the game." I løpet av sesongen stilte Robinson med sterke statistikker. Den 22. september hadde han fem mottagelser for 82 yards og en touchdown da de vant 24–13 over Temple. Den 6. oktober hadde han ni mottagelser for 85 yards og to touchdowns da de slo #24 Northwestern 39–28. Den 20. oktober tok han imot seks pasninger for 39 yards og en touchdown i en 38–14 seier over Iowa. Robinson satte en rekord for flest mottagelser i en sesong den 17. november, da han tok imot 10 pasninger for 197 yards og tre touchdowns i en 45–22 seier over Indiana. Han forbigikk Bobby Engram og O. J. McDuffie, som begge hadde tatt imot 63 pasninger i én sesong.

Ved sesongslutt hadde Robinson 77 mottagelser for 1 018 yards og 11 touchdowns, som var høyest i alle tre statistikkene i Big Ten Conference i 2012.

### 2013-sesongen
I Penn States sesongåpning mot Syracuse tok Robinson imot 11 pasninger for 133 yards og tokimot en touchdownpasning fra freshman QB Christian Hackenberg i en 23–17 seier i MetLife Stadium. Han scoret også en touchdown i sesongens neste kamp, en 45–7 seier over Eastern Michigan. Uken etter fikk Nittany Lions sitt første nederlag, 34–31, mot Central Florida, hvor Robinson tok imot 9 pasninger for 144 yards og en touchdown.

I seriespillets femte kamp, borte mot Indiana Hoosiers, hadde Robinson sin beste sesong med 12 mottagelser for 173 yards samt to touchdowns da de tapte 44–24 mot Hoosiers. Han tangerte sine sesongbeste 12 mottagelser den 26. oktober, med 12 for 173 yards og en touchdown da de tapte 63–14 mot #4 Ohio State. Robinson avsluttet collegesesongen sin med en seier, 31–24, over #14 Wisconsin, hvor han tok imot åtte pasninger for 122 yards. Han avsluttet sesongen med 97 mottatte pasninger for 1 432 yards og seks touchdowns, og startet i alle 12 kampene av seriespillet. Han ledet Big Ten Conference i 2013 i mottagelser og yards. Ved karriereslutt hadde han nest flest mottagelser, tredje mest receiving yards og femte mest mottatte touchdownpasninger i skolens historie.

Robinson ble utnevnt til en All-American av *[[The Sporting News]]* og Phil Steele utpekte Robinson til sitt All-America andrelag. Den 2. januar 2014 annonserte han at han kom til å droppe sitt senior-år til fordel for å delta i NFLs draft i 2014.

### Statistikker i college

## Profesjonell karriere
Etter college mente de fleste analytikere og speidere at han kom til å bli plukket opp i løpet av første til tredje runde av draftet. NFLDraftScout.com rangerte han som den 6. beste wide receiveren og #34 totalt, mens *[[Sports Illustrated]]* rangerte han som den 7. beste wide receiveren. Han ble invitert til NFL Combine i 2014 og fullførte de fleste treningsøktene, men valgte å ikke delta i benkpress. Robinson deltok på Penn States Pro Day og deltok der i alle øvelsene utenom benkpress og shuttle, og presterte da bedre enn han gjorde under NFL Combine.

### Jacksonville Jaguars
#### 2014
Jacksonville Jaguars plukket Robinson opp i andre runde (#61) av NFLs draft i 2014. Han var den 11. wide receiveren til å bli plukket opp, og den andre av Jacksonville Jaguars bak Marquise Lee som ble plukket opp i andre runde (#39). Robinson var i tillegg en av tre spillere fra Penn State Nittany Lions til å bli draftet det året. Den 21. juni 2014 singerte han en fireårig kontrakt med en verdi på $3,51 millioner inkludert $1,17 millioner garantert og en signeringsbonus på $877 718.

Robinson åpnet seriespillet som fjerde wide receiver bak Marqise Lee, Cecil Shorts og Allen Hurns. I sesongåpningen den 7. september tok han imot sin første pasning fra Chad Henne uten å bevege ballen fremover i en kamp Jaguars tapte 34–17 mot Philadelphia Eagles. Den 14. september hadde han fire mottagelser for 75 yards mot Washington Redskins. Han fikk sin karrieres første start den 21. september 2014 mot Indianapolis Colts, hvor han tok imot syv pasninger for 79 yards. Den 12. oktober hadde han sitt høyeste antall pasninger mottatt i én kamp i sesongen med åtte for 68 yards da Jaguars tapte 14–16 mot Tennessee Titans. Uken etter fikk han sin første touchdown etter en pasning fra nykommeren Blake Bortles da Jaguars slo Cleveland Browns og hjalp Jacksonville Jaguars å avslutte sin tapsrekke på ni kamper. Robinsons siste kamp for sesongen var et 31–17 tap mot Dallas Cowboys hvor han mottok fem pasninger for 60 yards, ettersom han ble satt på benken ut sesongen med et tretthetsbrudd i sin høyre fot.

Robinson avsluttet sesongen med 48 mottagelser for 548 yards og to touchdowns i ti kamper hvor han startet åtte av dem.

#### 2015
I neste sesong ble Robinson valgt til starter sammen med Allen Hurns.

I sesongens andre kamp, en 23–20 seier over Miami Dolphins, tok Robinson imot seks pasninger for 155 yards, det høyeste antallet yards han kom til å få i en kamp i sesongen, og scoret to touchdowns. Den 20. desember hadde han sitt høyeste antall mottatte pasninger i en kamp og høyeste antall touchdowns i en kamp i sesongen, da han tok imot 10 pasninger for 153 yards og tre touchdowns mot Tennessee Titans. Jaguars tapte kampen 39–42. Den 27. desember 2015 scoret han på en 90-yard touchdownpasning, som var den lengste i ligaen i sesongen, samt lagets lengste play fra scrimmage noensinne. Etter sesongfinalen mot Houston Texans, hvor Robinson tok imot fem pasninger for 108 yards mens Jaguars tapte 30–6, hadde Jaguars et sammenlagtresultat på 5–11.

Totalt tok Robinson imot 80 pasninger for 1 400 yards og 14 touchdowns i løpet av 2015-sesongen. Han ledet laget i mottagelser, yards fra pasninger og mottatte touchdowns i sesongen, og var den første receiveren på laget til å ha over 1 000 mottatte yards siden Jimmy Smith i 2005. Sammen med Doug Baldwin og Brandon Marshall ledet han ligaen i mottatte touchdownpasninger med 14. Han var den første spilleren i Jaguars' historie til å lede ligaen i mottatte touchdowns i en sesong.

Robinson var første alternate til Pro Bowl 2016 og endte opp med å erstatte Calvin Johnson, som ikke kunne spille på grunn av en skade. Han ble rangert som #31 på NFL Top 100 Players of 2016.

Etter at både Robinson og Hurns hadde gode sesonger i 2015 med over 60 mottatte pasninger, 1 000 pasningsyards og 10 touchdownpasninger hver fikk de kallenavnene "Thunder and Lightning" og "The Allen Brothers".

#### 2016
Under sesongåpningen mot Green Bay Packers den 11. september 2016 tok Robinson imot seks pasninger for 72 yards i et 23–27 tap. I et 17–19 tap mot Baltimore Ravens den 25. september hadde han syv mottagelser for 57 yards, og fikk sine to første touchdowns i sesongen. I uke 10 møtte Jaguars divisjonsrivalene Houston Texans. I en kamp som endte 24–21 i Texans' favør hadde Robinson over 100 pasningsyards for første gang i sesongen, 107 over 9 mottagelser, samt en touchdown. På julaften tok han imot ni pasninger for 147 yards, hans beste i sesongen, da Jaguars slo divisjonsrivalene Tennessee Titans 38–17.

Jacksonville Jaguars avsluttet sesongen 3–13, og hovedtrener Gus Bradley fikk sparken etter uke 15. Doug Marrone tok over stillingen 9. januar 2017. Robinson avsluttet sesongen med 73 mottagelser for 883 yards og seks touchdowns.

#### 2017
Robinson tok imot én pasning for 17 yards i uke 1 mot Houston Texans, men ble tatt av banen tidlig i første kvarter med en kneskade. Noen timer senere ble det bekreftet at han et revnet korsbånd i venstre kne, og kom til å være ute av spill resten av sesongen. Den 12. september 2017 ble han plassert på injured reserve.

### Chicago Bears
#### 2018
Den 14. mars 2018 signerte Robinson en tre-årig kontrakt med Chicago Bears verdt $42 millioner. Hans debut for Bears kom i sesongåpningen mot Green Bay Packers under *[[NBC Sunday Night Football]]*, hvor han ledet laget med 61 yards. Uken derpå hadde han 10 receptions, hans beste i sesongen, for 83 yards da de slo Seattle Seahawks 24–17 under *Monday Night Football*. Han fikk sin første touchdownpasning med Bears 30. september da de slo Tampa Bay Buccaneers 48–10. 
I uke 10, da Bears vant 34–22 over Detroit Lions, hadde Robinson seks mottagelser for 133 yards og to touchdowns.

Robinson avsluttet sesongen med 55 mottatte pasninger for 754 yards og fire touchdowns. Han fikk en gradering på 77,7 av Pro Football Focus i 2018, som rangerte ham som #28 blant alle kvalifiserte wide receivere. I sin første sluttspillkamp, et 16–15 tap mot Philadelphia Eagles i Wild Card-runden, satte Robinson to lagrekorder for sluttspillet: 10 mottagelser (tangert med Matt Forte) for 143 yards.

#### 2019

Robinson startet sesongen med 102 mottatte yards i ett 10–3 nederlag mot Green Bay Packers. I uke 2 mot Denver Broncos tok Robinson imot fire pasninger for 41 yards i en 16–14. seier. Kampen ble vunnet med et field goal av Eddy Piñeiro etter at Robinson hadde tatt imot en 25-yard pasning fra quarterback Mitchell Trubisky. I uke 5 mot Oakland Raiders tok Robinson imot 7 pasninger for 97 yards og 2 touchdowns i kampen, som endte med et 24–21 tap. I uke 14 mot Dallas Cowboys under *[[Thursday Night Football]]* tok Robinson imot 5 pasninger for 48 yards og 2 touchdowns da Bears vant 31–24. Robinson nådde 1 000 mottatte yards i sesongen, for første gang siden 2015, under en kamp mot Packers i uke 15, hvor han tok imot 7 pasninger for 125 yards i et 21–13 nederlag. Robinson avsluttet sesongen med personlig rekord for mottakelser, 98, for 1 147 yards og syv touchdowns.

#### 2020
I uke 1 mot Detroit Lions tok Robinson imot 5 av 9 pasninger for 74 yards. I Chicagos 30–26 seier over Atlanta Falcons hadde Robinson 123 mottatte yards og en touchdown.

I uke 13 mot Detroit Lions tok Robinson imot en pasning på 3rd and 5 med 22 sekunder igjen av kampen, og gikk over sidelinjen etter fire yards istedenfor å prøve å få en første down. Bears klarte ikke å konvertere på neste forsøk, som gav Lions ballen og førte til at Chicago tapte kampen 34–30. Uken etter, mot Houston Texans, tok han imot ni pasninger for 123 yards og en touchdown i en 36–7 seier, som også gav ham 1 000 mottatte yards for andre sesong på rad. Han passerte 100 mottatte pasninger i en sesong for første gang i sin karriere uken etter, da Bears møtte hans forrige lag Jacksonville Jaguars, hvor han tok imot 103 yards og Bears vant 41–17. Robinson avsluttet sesongen med 102 mottakelser for 1 250 yards og seks touchdowns. Robinsons tangerte Matt Forte for nest flest mottakelser i en sesong i lagets historie med 102.

#### 2021
Den 9. mars 2021 plasserte Bears sin franchise tag på Robinson. Han signerte en 1-årig tender 24. mars. I løpet av sesongen tok Robinson imot 38 pasninger for 410 yards og en touchdown i løpet av 12 kamper.

### Los Angeles Rams
Den 17. mars 2022 signerte Robinson en 3-årig kontrakt verdt $46,5 millioner med Los Angeles Rams. Den 29. november 2022 ble han plassert på injured reserve.

### Pittsburgh Steelers
Den 21. april 2023 ble Robinson byttet til Pittsburgh Steelers sammen med et pick i syvende runde mot et høyere pick i samme runde.

Den 8. mars 2024 ble Robinson frigitt.

### New York Giants
Den 9. mai 2024 signerte Robinson for New York Giants. Den 27. august ble Robinson frigitt.

### Detroit Lions
Den 28. august 2024 ble Robinson signert til Detroit Lions’ treningsstall. Han ble forfremmet til aktiv spillerstall 26. september. Han spilte i 12 kamper i 2024-sesongen og tok imot tre pasninger for 30 yards.

## Karrierestatistikker i NFL

### Seriespill

### Sluttspill

### Lagrekorder med Jaguars
* Lengste play fra scrimmage, 90 yards (delt med Leonard Fournette) 27. desember 2015 mot New Orleans Saints
* Flest mottatte touchdownpasninger i én sesong: (14, i 2015)
* Flest mottatte touchdownpasninger i en kamp: (3, mot Tennessee Titans 6. desember 2015) (delt med Marcedes Lewis og Jimmy Smith)
* Flest kamper med 150+ mottatte yards, sesong: (3, i 2015)
* Flest kamper med 2+ mottatte touchdownpasninger, sesong: (3, i 2015) (delt med Marcedes Lewis)

### Lagrekorder med Bears
* Flest mottatte pasninger i en sluttspillkamp, 10 (delt med Matt Forte) 6. januar 2019 mot Philadelphia Eagles
* Flest mottatte yards i en sluttspillkamp, 143, 6. januar 2019 mot Philadelphia Eagles

## Personlig liv
Robinson ble oppdratt av Tracie og Allen Robinson Sr. og har en søster, Ashley. Han studerte telekommunikasjon ved Penn State. Han har en interesse for idrettsjournalistikk og trenerjobben. Mens han var i Jacksonville var Robinson med på å starte Within Reach Foundation, som støtter utdannelsesprogrammer for barn.

## I media
Robinson var med i en episode i sjette sesong av *[[Ink Master]]* sammen med Tony Jefferson, Khaseem Greene, Keith Pough, Darius Slay, og Kamerion Wimbley.

## Referanser


## Eksterne lenker
*
*Offisiell nettside 
*Profil for Detroit Lions
*Biografi  for Penn State Nittany Lions